ได้โบนัสแล้ว หนูลาออกได้หรือยังคะพี่
Q: จะผิดไหมคะถ้าหนูจะลาออกหลังจากที่ได้โบนัส แล้วจะลาออกอย่างไรให้เขาดูไม่ออกคะว่าหนูไม่ได้กะจะชิ่งหลังจากได้โบนัสA: ถามมาสั้นๆ แต่ตรงประเด็นมาก และพี่เชื่อว่าหลายคนก็คงสงสัยแบบน้องนี่แหละครับ จะว่าไปแล้วถ้าปลายปีมีเพื่อนร่วมงานคนไหนแต่งตัวเนี้ยบผิดปกติ คนก็เริ่มไหวตัวกันแล้วว่าคงไปสัมภาษณ์งานใหม่มาแน่นอน ฮ่าๆยิ่งช่วงต้นปีที่คนเพิ่งได้รับโบนัสแบบนี้ก็จะเป็นช่วงของการโยกย้ายไปหางานใหม่ มองในอีกมุมหนึ่ง สำหรับคนที่คิดจะลาออกก็เหมือนได้ทำงานจนครบความตั้งใจและได้เห็นดอกผลของการทำงานเป็นโบนัสแล้ว ถ้าจะนับว่าถึงเวลาแห่งการเริ่มต้นใหม่ก็เข้าใจได้เหมือนกัน เพราะฉะนั้นถ้าก่อนปลายปีแล้วคนมองหางานใหม่อยู่ อย่าถอดใจไปว่าไม่มีงานสำหรับเราเท่าไรเลย แหงล่ะ ก็เพราะตอนนั้นยังไม่มีคนอยากลาออกกัน ทุกคนก็เกาะขบวนรับโบนัสก่อนทั้งนั้น อาจจะต้องอดทนรอให้ผ่านช่วงให้โบนัสไปก่อน หลังจากนั้นแหละครับคนถึงจะลาออกกัน ช่วงต้นปีจึงเป็นช่วงเวลาในการหางานใหม่ของใครหลายคนพี่คิดว่าการลาออกหลังได้โบนัสเป็นเรื่องเข้าใจได้ ประเด็นสำคัญคือเหตุผลอะไรที่ทำให้หนูอยากลาออกมากกว่า แล้วการจะลาออกหลังได้โบนัสเป็นเพียงแค่การเลือกช่วงเวลาในการลาออกเฉยๆ ไม่ใช่เพราะได้โบนัสแล้วก็เลยลาออก แต่ให้หนูลาออกเพราะมีเหตุผลในการลาออกตั้งแต่ต้นอยู่แล้ว ถ้ามีเหตุผลอยู่แล้ว การจะลาออกหลังได้โบนัสก็ไม่ใช่เรื่องที่ควรรู้สึกผิดหรอกครับ ที่จริงเราไม่ควรรู้สึกผิดเพราะเราลาออกหลังจากได้โบนัส แต่เราควรรู้สึกผิดถ้าเราลาออกแบบไม่มีเหตุผล หรือลาออกแล้วทิ้งงานไปแบบไม่รับผิดชอบ นั่นแหละครับผิดมหันต์เพราะฉะนั้นผิดไหมถ้าจะลาออกหลังจากที่ได้โบนัส พี่คิดว่าไม่ผิด แต่จะผิดถ้าน้องลาออกไปแบบไม่มีความรับผิดชอบ ลาออกไปแบบไม่มีเหตุผลมากพอ และที่สำคัญ ลาออกไปแบบไม่ได้มีแผนสำรองก่อนแผนสำรองในที่นี้คือน้องหางานใหม่ได้แล้วหรือยัง หรือรู้ไหมว่าถ้าลาออกแล้วจะไปทำอะไรต่อ ถ้าได้งานใหม่เรียบร้อยแล้ว อันนี้ก็สบายใจได้หน่อยว่าน้องมีแผนที่ชัดเจนในการลาออกแล้วว่าจะทำอะไรต่อ เหลือแต่ว่าจะบอกหรือจัดการกับความรู้สึกของตัวเองอย่างไรการลาออกเป็นเรื่องธรรมดาของการทำงาน ถ้างานที่ทำอยู่ไม่ตอบโจทย์ชีวิตหรือเพราะเป้าหมายของเราเปลี่ยน การลาออกก็เป็นทางออกแบบหนึ่ง ซึ่งถ้าที่ผ่านมาได้พยายามแก้ปัญหาแล้ว คิดมาดีแล้ว การลาออกก็เป็นสิ่งที่ทำได้ครับ ไม่ใช่เรื่องที่ผิด และพี่คิดว่าหัวหน้าหรือบริษัทต้องเข้าใจได้ นี่ไม่ใช่ครั้งแรกที่มีคนมาลาออกกับเขาหรอกครับการเลือกเวลาเพื่อแจ้งลาออกเป็นเรื่องสำคัญครับ และวิธีการบอกหัวหน้าอย่างไรให้ไม่น่าเกลียด อันนี้สำคัญมาก พี่คิดว่าน้องควรทิ้งเวลาสักสองสัปดาห์หรือหนึ่งเดือนหลังได้โบนัสเรียบร้อยแล้วจึงแจ้งหัวหน้า โดยปกติแล้วเมื่อถึงต้นปี หัวหน้าและลูกน้องในหลายองค์กรจะต้องคุยกันว่าปีนี้วางแผนการทำงานอย่างไร มีเป้าหมายอะไร น้องอาจใช้ช่วงเวลานี้เป็นการคุยกับหัวหน้าก็ได้ครับ สิ่งที่น้องควรทำคือแจ้งหัวหน้าแต่เนิ่นๆ ไม่ใช่ว่ารับงานโปรเจกต์ใหม่มารับผิดชอบไว้เต็มๆ แล้วไปบอกทีหลังว่าจะไม่อยู่แล้ว พี่คิดว่ารีบบอกเขาไว้ เขาจะได้วางแผนการทำงานได้ต่อ หรือรู้ว่าจะให้น้องรับผิดชอบงานต่อได้ถึงแค่ไหนแต่ถ้าน้องอยากลาออก แต่ยังหางานใหม่ไม่ได้ พี่คิดว่าก็อย่าเพิ่งเดินไปขอลาออก ถ้าจะลาออก ให้ลาออกเมื่อพร้อมแล้ว หรือถ้ารู้สึกว่างานที่ทำอยู่มีปัญหา ไม่ตอบโจทย์ ลองเดินไปคุยกับหัวหน้าว่าจะช่วยเราแก้ปัญหาอย่างไรได้บ้าง แล้วมาพิจารณาลาออกอีกที พี่บอกไว้ก่อนเลยว่าช่วงหลังโบนัสน้องจะเห็นเพื่อนร่วมงานลาออกกันคนแล้วคนเล่า อย่าเพิ่งรู้สึกว่า เฮ้ย หรือเราต้องลาออกวะ ให้เราลาออกเพราะมีเป้าหมายอื่นที่ไม่ใช่ที่ทำงานเดิมแล้ว แต่อย่าไหลไปเพราะใครๆ ก็ทำกัน ให้น้องเป็นคนเลือกด้วยตัวเองโดยไม่ได้มาจากสิ่งเร้าถ้าน้องทำให้หัวหน้าหรือบริษัทเห็นว่าน้องมีความรับผิดชอบต่องานตั้งแต่มาทำงานจนกระทั่งถึงตอนที่ลาออก พี่คิดว่าน้องก็ทำหน้าที่ของพนักงานได้สุดความสามารถแล้ว หนูไม่ได้ชิ่ง แต่ทั้งหมดนี้ได้คิดแล้วว่าต้องการลาออก และต่อให้ลาออกก็ยังคงรับผิดชอบอยู่ เพื่อที่ว่าเราจะจากกันไปด้วยดี มีความรู้สึกที่ดีต่อกันอยู่ นั่นแหละครับ น้องจะไม่มีความรู้สึกผิดอะไรต่อการลาออกนี้สิ่งที่เราควรทำคือทำสิ่งที่เราจะไม่รู้สึกผิดในภายหลังนั่นแหละครับการลาออกก็เหมือนกันครับ*ส่งคำถามดราม่าในที่ทำงานที่คุณสงสัยมาได้ที่อีเมล[emailprotected]หรืออินบ็อกซ์ไปที่ FB:ภาพประกอบ:พิสูจน์อักษร: 
การลาออกหลังได้โบนัสเป็นเรื่องเข้าใจได้ ประเด็นสำคัญคือเหตุผลอะไรที่ทำให้อยากลาออกมากกว่า แล้วการจะลาออกหลังได้โบนัสเป็นเพียงแค่การเลือกช่วงเวลาในการลาออกเฉยๆ ไม่ใช่เพราะได้โบนัสแล้วก็เลยลาออก แต่ให้หนูลาออกเพราะมีเหตุผลในการลาออกตั้งแต่ต้นอยู่แล้ว ถ้ามีเหตุผลอยู่แล้ว การจะลาออกหลังได้โบนัสก็ไม่ใช่เรื่องที่ควรรู้สึกผิดหรอกครับ ที่จริงเราไม่ควรรู้สึกผิดเพราะเราลาออกหลังจากได้โบนัส แต่เราควรรู้สึกผิดถ้าเราลาออกแบบไม่มีเหตุผล หรือลาออกแล้วทิ้งงานไปแบบไม่รับผิดชอบ นั่นแหละครับผิดมหันต์บอกอย่างไรให้ไม่น่าเกลียด อันนี้สำคัญมาก ควรทิ้งเวลาสักสองสัปดาห์หรือหนึ่งเดือนหลังได้โบนัสเรียบร้อยแล้วจึงแจ้งหัวหน้า โดยปกติแล้วเมื่อถึงต้นปี หัวหน้าและลูกน้องในหลายองค์กรจะต้องคุยกันว่าปีนี้วางแผนการทำงานอย่างไร มีเป้าหมายอะไร น้องอาจใช้ช่วงเวลานี้เป็นการคุยกับหัวหน้า แจ้งหัวหน้าแต่เนิ่นๆ ไม่ใช่ว่ารับงานโปรเจกต์ใหม่มารับผิดชอบไว้เต็มๆ แล้วไปบอกทีหลังว่าจะไม่อยู่แล้ว